Der blev onsdag den 7. december fundet ulovlig produktion og salg af røgede ål ved en adresse på Gjøl nær Aabybro. Det skriver Fødevarestyrelsen i pressemeddelelse. Under kontrollen, der blev foretaget af Fødevarerejseholdet, blev der også fundet et mindre lager af andre fiskevarer. Produktionen er sket uden Fødevarestyrelsens godkendelse og under stærkt uhygiejniske forhold. På grund af de meget uhygiejniske produktions forhold er der risiko for, at de solgte fiskevarer kan være fordærvede og indeholde sygdomsfremkaldende bakterier, som kan forårsage fødevarebåren sygdom. Har man købt fiskevarer fra den pågældende adresse, anbefaler Fødevarestyrelsen, at man kasserer de pågældende varer.

Referat:
Under kontrollen blev der også fundet andre fiskevarer, som er blevet behandlet under stærkt uhygiejniske forhold.